als_Latn dik_Latn sna_Latn
Vllaznia është fituese e Kupës së Shqipërisë në boks, duke regjistruar kësisoj trofeun e 20-të në historinë e 23 kompeticioneve të këtij aktiviteti, i cili është i dyti për nga rëndësia për Federatën Shqiptare të Boksit. Pas ballafaqimeve të ditës së parë eliminatore që u zhvilluan mbrëmjen e së mërkurës në pallatin e sportit “Qazim Dervishi”, një ditë më pas, mbrëmjen e së enjtes u zhvilluan takimet finale të cilat përcaktuan edhe fituesit sipas peshave përkatëse, si dhe ekipin fitues të krejt aktivitetit. Në programin e finaleve, ishin për t’u boksuar shtatë ndeshje, por njëra prej tyre nuk u zhvillua, pasi boksieri tiranas, Alban Barmeta, për arsye dëmtimi nuk mundi të ngjitej në ring, duke bërë që fitorja t’i takojë rivalit të tij, Mateos Çullaj të ekipit Arena. Avantazhin që kishin për natën e dytë me një finalist më shumë se Vllaznia, me dëmtimin e Barmetes, bardheblutë e Tiranes që drejtohen nga trajneri i mirënjohur Skënder Kurti, barazohen në 4 me 4 me boksierë finalistë, duke e bërë garën për fitimin e trofeut të fitimit të Kupës edhe më interesante. Por, përpos kësaj, me humbjet e pësuara në dy ndeshjet e para me të njëjtin rezultat 0-3, të Kalemit me vlonjatin Zeneli dhe Baboçit me shkodranin Piranaj, nis distancimin me rivalin direkt Vllaznia. Merr pak zemër me fitoren në ndeshjen e tretë përmes talentit Alban Beqiri, i cili në një ndeshje plot rivalitet mundi ngushtë 2 me 1, Sorrën e Arenës. Nga ana e saj, Vllaznia pasi ka siguruar një tjetër fitore të rëndësishme me anë të Emanuel Kaçajt në peshën deri në 81 kg, i cili mundi Vashën e Kukësit, i jep goditjen vendimtare bardhebluve me fitoren spektakolare të Kristian Demajt në peshën 81 kg, ndaj Xhedikut të Tiranës, që duke i shtuar edhe dy fitoret e medaljeve të vendeve të para të boksierit të peshës së rëndë, Nelson Hysa për mosparaqitje të kundërshtarit Frroku të Flamurtarit, si dhe atë të peshës së parë deri në 52 kg me anë të Vuksan Gurit ndaj rivalit të Flamurtarit, Taramani e thellon së tepërmi diferencën me ekipin e vendit të dytë, Tirana. Në këtë mënyrë, Vllaznia e Shkodrës e drejtuar nga trajneri Zef Gjoni dhe ndihmësit e tij, Besnik Limani dhe Jozef Sermi, me fitimin e 5 medaljeve të vendeve të para ndaj një të Tiranës dhe po kaq edhe të Flamurtarit dhe Arenës, meriton trofeun e Kupës së Shqipërisë për vitin 2014, i cili për nga radha është i 20-ti nga 23 edicionet e zhvilluara pas periudhës së rilindjes së boksit shqiptar në vitet ’90-të. Në ceremoninë e mbylljes organizuar nga organizatorët, u dorëzuan edhe vlerësimet për më të mirët e gjithë aktivitetit. Boksieri më i mirë është shpallur tiranasi Alban Beqiri, boksieri më luftarak. Albi Sorra i ekipit Arena, boksieri më teknik Kristian Demaj i Vllaznisë, ndërkohë që Kupën e Shqipërisë për vitin 20214 e meritoi. Për kryegjyqtarin e aktivitetit, Pavllo Karaj dhe mjeshtrin e ringut në vite, Ahmet Golemi, aktiviteti i zhvilluar në pallatin e sportit “Qazim Dervishi” të Shkodrës, ishte i një niveli të kënaqshëm, ku padyshim krahas ndeshjes së peshës 69 kg mes Beqirit dhe Sorrës, plot rivalitet dhe ritëm, ajo e peshës deri në 81 kg në mes Kristian Demës së Vllaznisë dhe Emiliano Xhedikut të Tiranës, ishte padyshim më e mira e krejt finaleve të Kupës së Shqipërisë.
Finalet – fituesit
– 52 kg. Vuksan Guri (Vllaznia) – Senad Taramani (Flamurtari)-fiton Guri me tërhiqje të Taramanit në raundin e parë
– 60 kg. Elsid Kalemi(Tirana) – Krenar Zeneli(Flamurtari) 0-3
– 64 kg Aldo Baboçi(Tirana)-Ronildo Piranaj(Vllaznia) 0-3
– 69 kg. Alban Beqiri(Tirana)- Albi Sorra(Arena) 2-1
– 75 kg. Alban Barmeta(Tirana)-Mateus Çullaj(Arena) – fiton Çullaj për mosparaqitje të Barmetës
– 81 kg. Emanuel Kaçaj (Vllaznia)-Marjan Vasha(Kukësi) 3-0
– 91 kg. Kristian Demaj(Vllaznia)- Emiliano Xhediku(Tirana)- fiton Demaj me tërheqje të Xhedikut në raundin e tretë
– 91+ kg Nelson Hysa(Vllaznia)-Kristi Frroku(Flamurtari)-fiton Hysa për mosparaqitje të Frrokut.
– Vllaznia, fituese e Kupës me 5 medalje
– Boksieri më i mirë- Alban Beqiri(Tirana)
– Boksieri më luftarak-Albi Sorra(Arena)
– Boksieri më teknik-Kristian Demaj(Vllaznia)
als_Latn als_Latn als_Latn als_Latn hun_Latn ron_Latn als_Latn hun_Latn als_Latn als_Latn als_Latn als_Latn als_Latn als_Latn